На основу члана 120. став 2. тачка 1) Закона о спорту („Службени гласник РС”, број 10/16),

Министар омладине и спорта доноси

ПРАВИЛНИК

о надлежним националним спортским савезима за спортске гране и области спорта у Републици Србији

„Службени гласник РС”, бр. 95 од 30. новембра 2016, 45 од 13. јуна 2018.

Члан 1.

Овим правилником утврђују се надлежни национални спортски савези за спортске гране и области спорта у Републици Србији.

Члан 2.

Надлежни национални спортски савези за спортске гране и области спорта у Републици Србији јесу:

1) Олимпијски спорт:

(1) Атлетика – Атлетски савез Србије,

(2) Бадминтон – Бадминтон савез Србије,

(3) Бејзбол – Бејзбол савез Србије,

(4) Биатлон – Биатлон савез Србије,

(5) Бициклизам – Бициклистички савез Србије,

(6) Боб – Боб савез Србије,

(7) Бокс – Боксерски савез Србије,

(8) Ватерполо – Ватерполо савез Србије,

(9) Веслање – Веслачки савез Србије,

(10) Гимнастика – Гимнастички савез Србије,

(11) Голф – Голф асоцијација Србије,

(12) Дизање тегова – Савез Србије за дизање тегова,

(13) Једрење – Једриличарски савез Србије,

(14) Кајак – кану – Кајакашки савез Србије,

(15) Карате – Карате федерација Србије,

(16) Карлинг – Национални савез за карлинг Србије,

(17) Клизање – Клизачки савез Србије,

(18) Коњички спорт (олимпијске и ФЕИ дисциплине) – Савез за коњички спорт Србије за олимпијске и ФЕИ дисциплине,

(19) Кошарка – Кошаркашки савез Србије,

(20) Летеће мете – Стрељачки савез за летеће мете Србије,

(21) Мачевање – Мачевалачки савез Србије,

(22) Одбојка – Одбојкашки савез Србије,

(23) Пливање – Пливачки савез Србије,

(24) Рагби – Рагби савез Србрије,

(25) Рвање – Рвачки савез Србије,

(26) Рукомет – Рукометни савез Србије,

(27) Санкашки спортови – Санкашки савез Србије,

(28) Синхроно пливање – Савез за синхроно пливање Србије,

(29) Скијање – Скијашки савез Србије,

(30) Скокови у воду – Савез за скокове у воду Србије,

(31) Софтбол – Софтбол савез Србије,

(32) Спортско пењање – Спортско пењачки савез Србије,

(33) Стони тенис – Стонотениски савез Србије,

(34) Стрељаштво – Стрељачки савез Србије,

(35) Стреличарство – Стреличарски савез Србије,

(36) Тенис – Тениски савез Србије,

(37) Теквондо – Теквондо асоцијација Србије,

(38) Триатлон – Српска триатлонска унија,

(39) Фудбал – Фудбалски савез Србије,

(40) Хокеј на леду – Савез хокеја на леду Србије,

(41) Хокеј на трави – Савез хокеја на трави Србије,

(42) Џудо – Џудо савез Србије;

2) Параолимпијски спорт:

(1) Атлетика – Параолимпијски комитет Србије,

(2) Бадминтон – Бадминтон савез Србије,

(3) Биатлон – Параолимпијски комитет Србије,

(4) Бициклизам – Бициклистички савез особа са инвалидитетом Србије,

(5) Боћање – Параолимпијски комитет Србије,

(6) Веслање – Веслачки савез Србије,

(7) Goalball (слепи и слабовиди) – Параолимпијски комитет Србије,

(8) Кану – Кајакашки савез Србије,

(9) Карлинг – Национални савез за карлинг Србије,

(10) Коњички спорт – Савез за коњички спорт Србије за олимпијске и ФЕИ дисциплине,

(11) Кошарка у колицима – Кошаркашки савез Србије,

(12) Мачевање у колицима – Параолимпијски комитет Србије,

(13) Одбојка седећа – Савез седеће одбојке инвалида Србије,

(14) Powerlifting (дизање терета) – Параолимпијски комитет Србије,

(15) Пливање – Параолимпијски комитет Србије,

(16) Рагби у колицима – Параолимпијски комитет Србије,

(17) Скијање – Параолимпијски комитет Србије,

(18) Стони тенис – Стонотениски савез особа са инвалидитетом Србије,

(19) Стреличарство – Савез инвалида стреличара Србије,

(20) Стрељаштво – Инвалидски стрељачки савез Србије,

(21) Тенис у колицима – Тениски савез Србије,

(22) Теквондо – Теквондо асоцијација Србије,

(23) Триатлон – Српска триатлонска унија,

(24) Фудбал 5 на 5 (слепи и слабовиди) – Параолимпијски комитет Србије,

(25) Хокеј на леду (Ice Sledge Hockey) – Параолимпијски комитет Србије,

(26) Џудо (слепи и слабовиди) – Параолимпијски комитет Србије;

3) Непараолимпијски спорт:

(1) Непараолимпијски спорт особа са инвалидитетом – Спортски савез инвалида Србије,

(2) Специјална олимпијада – „Специјална Олимпијада Србије”,

(3) Спорт глувих и наглувих – Спортски савез глувих Србије,

(4) Спорт слепих и слабовидих – Национални спортски савез слепих и слабовидих;

4) Неолимпијски спорт (Sport Acord):

(1) Аикидо – Аикидо савез Србије,

(2) Амерички фудбал – Српска асоцијација америчког фудбала,

(3) Аутомобилизам – Спортски ауто и картинг савез Србије,

(4) Билијар (pool) – Билијар савез Србије,

(5) Bowling – Bowling савез Србије,

(6) Боди билдинг – Савез Србије за Боди билдинг, Фитнес, Боди фитнес и Аеробик,

(7) Боћање – Боћарски савез Србије,

(8) Бриџ – Бриџ савез Србије,

(9) Ваздухопловни спорт – Ваздухопловни савез Србије,

(10) Вушу – Српски кунгфу вушу савез,

(11) Го – Го савез Србије,

(12) Кендо – Кендо савез Србије

(13) Кик бокс – Кик бокс савез Србије,

(14) Корфбол – Корфбол савез Србије,

(15) Крикет – Крикет федерација Србије,

(16) Куглање – Куглашки савез Србије,

(17) Life Saving – Црвени крст Србије,

(18) Lacrosse – Српски лакрос Савез,

(19) Маи таи – Маи таи савез Србије

(20) Мото спорт – Мото савез Србије,

(21) Мотонаутика – Српски наутички савез;

(22) Оријентиринг – Оријентиринг савез Србије,

(23) Планинарство – Планинарски савез Србије,

(24) Пикадо – Пикадо федерација Србије

(25) Подводни спорт – Савез организација подводних активности Републике Србије,

(26) Powerlifting – Паверлифтинг савез Србије,

(27) Практично стрељаштво – Савез за практично стрељаштво Србије – И.П.С.Ц Србија,

(28) Савате – Савате савез Србије,

(29) Самбо – Самбо савез Србије,

(30) Сквош – Сквош асоцијација Србије,

(31) Скијање на води – Савез за скијање на води и вејкбор Србије,

(32) Спортски плес – Плесни савез Србије,

(33) Спортски риболов – Савез спортских риболоваца Србије,

(34) Tug-of-War (надвлачење конопца) – Tug of War савез Србије,

(35) Џу џицу – Ju jutsu савез Србије,

(36) Шах – Шаховски савез Србије,

(37) Снукер – Снукер савез Србије,

(38) Cheer (Чирлидниг) – Српски чирлидинг и чирденс савез;

5) Неолимпијски спорт (остали):

(1) Ashihara Kaikan – Ašihara Kaikan савез Србије,

(2) Галопски спорт – Српски галопски савез,

(3) Екстремни спортови – Савез екстремних спортова Србије,

(4) Касачки спорт – Српски касачки савез,

(5) ММА борилачки спорт – MMA савез Србије,

(6) Кјокушинкаи – Kyokushin kai савез Србије,

(7) Пеинтбол – Paintball савез Србије,

(8) Рагби 13 – Рагби 13 федерација Србије,

(9) Рафтинг – Рафтинг савез Србије,

(10) Скај бол – Skajbol савез Србије,

(11) Спид бадминтон – Спид бадминтон савез Србије,

(12) Спортска спелеологија – Спортски савез спелеолога Србије,

(13) Фитнес – Савез Србије за Боди Билдинг, Фитнес, Боди Фитнес и Аеробик,

(14) Џет ски – Џет ски савез Србије;

6) Области спорта:

(1) Јога – Јога савез Србије,

(2) Спортска рекреација (рекреативни спорт, спорт за све, масовни спорт) – Асоцијација спорта за све Србије, Савез за рекреацију и фитнес Србије, Савез за рекреативни спорт Републике Србије, Савез Србије за Боди Билдинг, Фитнес, Боди Фитнес и Аеробик,

(3) Сеоски спорт – Спортски савез Србије,

(4) Соколски спорт – Савез Соко Србије,

(5) Спорт у војсци – Спортски савез Србије;

(6) Спорт у дијаспори – Спортски савез Србије,

(7) Спорт у полицији – Спортски савез Србије,

(8) Спорт старијих особа – Спортски савез Србије,

(9) Спорт у фирмама – Асоцијација спорта за све Србије,

(10) Традиционални спорт – Свебор савез Србије,

(11) Универзитетски спорт – Универзитетски спортски савез Србије,

(12) Школски спорт – Савез за школски спорт Србије.

Члан 3.

Олимпијски комитет Србије, Параолимпијски комитет Србије и Спортски савез Србије имају статус надлежног националног спортског савеза у погледу остваривања својих надлежности утврђених Законом о спорту.

За спортске гране и области спорта у Републици Србији које су утврђене актом којим се утврђују спортске гране и области спорта у Републици Србији и спортске дисциплине у оквиру спортских грана и области спорта, а за које није образован одговарајући национални грански спортски савез, односно национални спортски савез за област спорта, привремено остваривање надлежности и права надлежног националног гранског спортског савеза, односно надлежног националног спортског савеза за област спорта утврђује се у складу са чланом 102. став 3. тачка 9) и ставом 5. и чланом 103. став 2. тачка 9) и ставом 10. Закона о спорту.

Члан 4.

Даном ступања на снагу овог правилника престаје да важи Правилник о националним гранским спортским савезима преко којих се остварује општи интерес у области спорта у Републици Србији („Службени гласник РС”, бр. 72/11, 3/12, 25/13, 81/14 и 126/14).

Члан 5.

Овај правилник ступа на снагу осмог дана од дана објављивања у „Службеном гласнику Републике Србије”.